**Anexa 2 la H.C.L. nr. \_\_\_\_/2024**

**CAIET DE SARCINI**

**al serviciului public privind activitatea de gestionare și supraveghere a câinilor fără stăpân de pe raza municipiului Sfântu Gheorghe**

**CAPITOLUL I. DISPOZIȚII GENERALE**

**Art. 1. -** (1) Prezentul caiet de sarcini stabilește condițiile de desfășurare a activităților specifice serviciului specializat de gestionare a câinilor fără stăpân și stabilește nivelurile de calitate și condițiile tehnice necesare funcționării acestui serviciu în condiții de eficiență și siguranță în condiții de gestiune delegată.

(2) Prezentul caiet de sarcini a fost stabilit pe baza legislației în vigoare stipulate în Regulamentul serviciului specializat și prevede condițiile minime în care trebuie să se desfășoare activitatea de gestionare a câinilor fără stăpân de pe raza municipiului Sfântu Gheorghe.

(3) Caietul de sarcini și Regulamentul serviciului specializat de gestionare a câinilor fără stăpân se aprobă prin hotărâre a Consiliului Local Sfântu Gheorghe.

(4) Delegarea serviciului public pentru gestionarea câinilor fără stăpân se atribuie în conformitate cu prevederile Legii nr. 98/2016.

(5) Scopul delegării Serviciului public pentru gestionarea câinilor fără stăpân de pe raza municipiului Sfântu Gheorghe îl constituie reducerea numărului de câini fără stăpân, ameliorarea sănătății și bunăstării câinilor din adăposturi, stoparea înmulțirii necontrolate a câinilor de rasă comună, prevenirea abandonului și a pierderii câinilor, reducerea apariției rabiei și a altor zoonoze, reducerea riscurilor sănătății oamenilor, prevenirea agresivității asupra oamenilor și animalelor precum și reducerea comerțului ilegal și a traficului cu animale.

**Art. 2.** Legislația în domeniul delegării serviciului public de gestionare a câinilor fără stăpân, este reprezentată de:

* Ordonanța Guvernului nr. 71/2002 privind organizarea şi funcționarea serviciilor publice de administrare a domeniului public şi privat de interes local, cu modificările şi completările ulterioare;
* Legea nr. 98/2016 a achizițiilor publice, cu modificările și completările ulterioare;
* Ordonanța de Urgență nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
* Legea nr. 227/2002 pentru aprobarea OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
* Hotărârea nr. 1059/2013 pentru aprobarea Normelor metodologice de aplicare a Ordonanței de urgență a Guvernului nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
* Legea nr. 205/2004 privind protecția animalelor, republicată, cu modificările și completările ulterioare;
* Ordonanța Guvernului nr. 21/2002 privind gospodărirea localităților urbane și rurale cu modificările și completările ulterioare;
* Legea nr. 52/2003 privind transparența decizională în administrația publică, republicată;

Achiziționarea delegării serviciului public de gestionare și supraveghere a câinilor fără stăpân de pe raza municipiului Sfântu Gheorghe de către persoane juridice care pot presta activităţi în domeniul protecţiei animalelor şi de către asociaţii sau fundaţii care desfăşoară activităţi în domeniul protecţiei animalelor, potrivit statutului, cu obligaţia asigurării serviciilor medical-veterinare, contractate cu medici veterinari de liberă practică, organizaţi în condiţiile legii.

**CAPITOLUL II. OBIECTUL** Ș**I ARIA DE DESAFĂȘURARE A ACTIVITĂȚII:**

**Art. 3. -** (1) Obiectul contractului este serviciul specializat de gestionare a câinilor fără stăpân de pe raza municipiul Sfântu Gheorghe.

(2) Beneficiarul serviciului specializat de gestionare a câinilor fără stăpân este Unitatea

Administrativ Teritorială Municipiul Sfântu Gheorghe, str. 1 Decembrie 1918 nr. 2, Sfântu Gheorghe, județul Covasna.

(3) Serviciul specializat de gestionare a câinilor fără stăpân va fi prestat în aria geografică a municipiului Sfântu Gheorghe.

**Art. 4. -** Serviciul specializat de gestionare a câinilor fără stăpân va realiza pe raza municipiului Sfântu Gheorghe activitățile stipulate în Regulamentul privind organizarea și funcționarea serviciului specializat pentru gestionarea câinilor fără stăpân din municipiul Sfântu Gheorghe.

**Art. 5. -** Serviciul specializat de gestionare a câinilor fără stăpân se realizează cu respectarea strictă a normelor privind capturarea, transportul, îngrijirea și eutanasierea câinilor fără stăpân care suferă de boli incurabile constatate de medicul veterinar, precum și a celor, care nu au fost revendicați sau adoptați în termenul stabilit prin Decizie a Primarului municipiului Sfântu Gheorghe;

**Art. 6. -** Serviciul specializat de gestionare a câinilor fără stăpân va asigura protecția acestora conform principiilor europene de protejare a animalelor, concomitent cu protecția cetățenilor din unitatea administrativ-teritorială în care funcționează.

**CAPITOLUL III. DESCRIEREA ACTIVITĂȚILOR**

**Art. 7.** Activitatea de gestionare a câinilor fără stăpân este un serviciu public organizat și monitorizat de autoritatea administrației publice locale.

Serviciul pentru gestionarea câinilor fără stăpân va asigura protecția câinilor conform principiilor europene de protecție a animalelor, concomitent cu protecția cetățenilor din municipiul Sfântu Gheorghe.

Activitatea serviciului public de gestionare a câinilor fără stăpân a municipiului Sfântu Gheorghe va realiza următoarele:

1. capturarea câinilor fără stăpân;
2. transportarea animalelor la adăpostul serviciului de gestionare a câinilor fără stăpân;
3. eliberarea animalelor contra unei taxe sau cu scutire de taxă pentru organizațiile de protecție a animalelor;
4. cazarea, îngrijirea, deparazitarea, vaccinarea, sterilizarea, microciparea, înregistrarea într-o evidență unică a câinilor;
5. eutanasierea câinilor fără stăpân care suferă de boli cronice și incurabile, de către personal specializat propriu sau contractat, cu respectarea prevederilor legale;
6. eutanasierea câinilor fără stăpâni, indiferent de starea lor de sănătate, dacă aceștia nu au fost revendicați sau adoptați în termenul stabilit prin Decizie a Primarului municipiului Sfântu Gheorghe;
7. adopția și revendicarea animalelor fără stăpân;
8. efectuarea dezinfecțiilor și dezinsecțiilor în adăpost;
9. satisfacerea cerințelor și nevoilor comunității locale cum ar fi acționarea în cel mai scurt timp după diferite sesizări din partea cetățenilor cu privire la disconfortul produs de câinii fără stăpân;
10. protecția și conservarea mediului înconjurător;
11. menținerea condițiilor sanitare în conformitate cu normele de igienă și sănătatea publică;
12. asigurarea adăposturilor temporare pentru câini, cu avizul serviciului de specialitate sanitar veterinar.

**Art. 8. Utilizatorii serviciilor pentru gestionarea câinilor fără stăpân** **sunt:**

* Unitatea administrativ teritorială a municipiului Sfântu Gheorghe
* Cetățenii - persoane fizice și asociații proprietari, cetățeni ai municipiului Sfântu Gheorghe
* Agenții economici care își desfășoară activitatea pe teritoriul municipiului Sfântu Gheorghe.

Serviciul public pentru gestionarea câinilor fără stăpân va fi prestat în aria geografică a municipiului Sfântu Gheorghe.

**Art. 9. Serviciul de gestionare a câinilor fără stăpân** **va asigura:**

1. satisfacerea cerințelor și nevoilor comunității locale;
2. continuitatea serviciului;
3. ridicarea continuă a standardelor și a indicatorilor de performanță ai serviciilor prestate;
4. dezvoltarea și modernizarea infrastructurii bazei de gospodărire a câinilor fără stăpân ;
5. protecția și conservarea mediului natural;
6. menținerea condițiilor sanitare în conformitate cu normele de igienă și sănătate publică
7. îmbunătățirea condițiilor de viată a cetățenilor;
8. dezvoltarea durabilă a serviciilor;
9. protecția animalelor, cu evidențierea măsurilor de protecție pe etape de dezvoltare, în concordanță cu programul de adaptare la normele Uniunii Europene;

Autoritățile administrației publice locale acționează în numele și în interesul comunităților locale pe care le reprezintă și răspund fața de acestea pentru:

1. modul în care gestionează și administrează infrastructura edilitar-urbană a municipiului Sfântu Gheorghe;
2. modul în care organizează, coordonează și controlează serviciul de gestionare a câinilor fără stăpân.

**CAPITOLUL IV. DREPTURILE ȘI OBLIGAȚIILE PĂRȚILOR**

**Art. 10. -** Drepturile achizitorului

1. să urmărească, să monitorizeze și să controleze operatorul serviciului cu privire la modul de gestionare a serviciului public;
2. să plătească contravaloarea facturilor lunare la termenele stabilite prin contract;
3. în funcție de calitatea serviciului prestat, achizitorul își rezervă dreptul de a refuza la plata contravaloarea serviciilor executate;
4. să sancționeze operatorul în cazul în care acesta nu respectă indicatorii de performanță și parametrii de eficiență la care s-a angajat prin contract, cu excepția situațiilor care nu se datorează acestuia.

**Art. 11. -** Obligațiile achizitorului:

1. să asigure un mediu de afaceri concurențial și transparent și să asigure un tratament egal tuturor operatorilor;
2. să asigure publicitatea și accesul liber la informațiile publice privind pregătirea ofertelor și participarea la licitații;
3. să elaboreze și să aprobe documentele necesare organizării și desfășurării gestiunii serviciului public ;
4. să aducă la cunoștința publică, în condițiile legii, hotărârile și dispozițiile al căror obiect îl constituie serviciul specializat de gestionare a câinilor fără stăpân;
5. să respecte și să îndeplinească obligațiile asumate prin contract;
6. să achite contravaloarea prestațiilor efectuate de operator, conform clauzelor contractuale;
7. să păstreze confidențialitatea, în condițiile legii, a informațiilor cu privire la activitatea

operatorului, altele decât cele publice.

**Art. 12. -** Drepturile și obligațiile operatorului serviciului specializat de gestionare a câinilor fără stăpân se înscriu în Regulamentul de organizare al serviciului public de gestionare a câinilor fără stăpân și în contract, urmărind-se astfel asigurarea și menținerea echilibrului contractual pe toată durata de derulare a acestuia.

**Art. 13. -** Drepturile prestatorului sunt următoarele:

1. să încaseze contravaloarea serviciilor prestate, corespunzător cantității și calității acestora atât de la persoanele fizice sau juridice, cât și de la autoritatea publică locală;

**Art. 14. -** Obligațiile prestatorului sunt următoarele:

(1) Prestatorul serviciului specializat de gestionarea câinilor fără stăpân are față de utilizatori următoarele obligații:

1. să presteze servicii de calitate utilizatorilor în conformitate cu clauzele prevăzute în contract;
2. să deservească toți utilizatorii din aria de acoperire;
3. să respecte indicatorii de performanță stabiliți de Consiliul Local și a prevederilor Regulamentului de organizare și funcționare al serviciului specializat de gestionare a câinilor fără stăpân ;
4. să furnizeze Consiliului Local informațiile solicitate și să asigure accesul la toate informațiile necesare verificării și evaluării funcționarii și dezvoltării serviciului, în conformitate cu contractul și prevederile legale in vigoare;
5. să pună în aplicare metode performanțe de management, care să conducă la reducerea costurilor de operare, inclusiv prin aplicarea procedurilor concurențiale prevăzute de normele legale în vigoare pentru achizițiile publice de lucrări, bunuri și servicii;
6. să asigure finanțarea pregătirii și perfecționării profesionale a propriilor salariați.
7. să țină registrele speciale stipulate în legislația aferentă la zi;
8. să permită accesul reprezentanților asociațiilor, organizațiilor și societăților de protecție a animalelor la operațiile de capturare, adăpostire, vaccinare, deparazitare, adopție și eutanasiere, în cazul în care aceștia o solicită, dar pe baza unui program orar prestabilit.
9. să comunice lunar la direcția sanitar veterinară județeană, Primăriei municipiului datele pe care legislația îl obligă;
10. să prezinte lunar Consiliului Local informare scrisă privind modul de gestionare a

serviciului;

1. să respecte normele de protecția muncii, PSI și să ia măsurile necesare privind igiena și siguranța la locul de muncă.
2. să respecte condițiile de mediu conform legislației în vigoare pe toată durata contractului;
3. să respecte condițiile igienico-sanitare în conformitate cu normele de igienă și sănătate publică;
4. să obțină de la autoritățile competente autorizațiile de operare;
5. să efectueze întreținerea și reparațiile curente atât ale clădirilor cât și ale utilajelor cu care își desfășoară activitatea încât să mențină funcționalitatea permanentă a acestora;
6. să propună achizitorului scoaterea din funcțiune a mijloacelor fixe nefolosite;
7. să respecte condițiile impuse de natura bunurilor (materialele cu regim special, medicamentele etc);
8. să asigure permanența serviciului de gestionare a câinilor fără stăpân;

**CAPITOLUL V. REGIMUL BUNURILOR UTILIZATE ȘI TRANSFERUL ACTIVITĂȚII**

**Art. 15.** Achizitorul pune la dispoziția prestatorului, Adăpostul public pentru gestionarea câinilor fără stăpân și inventarul dotărilor existente la adăpost, conform anexei nr. 1.

**CAPITOLUL VI. CONDIȚII DE EXPLOATARE A SERVICIILOR ȘI INVESTIȚIILOR**

**Art. 16. – Condiții tehnice**

Serviciul specializat de gestionare a câinilor fără stăpân de pe raza municipiului Sfântu Gheorghe trebuie să asigure prestarea serviciului în regim de continuitate cu respectarea condițiilor tehnice specifice fiecărei activități. Baza tehnico-materială care face parte din pregătirea tehnică a ofertantului, trebuie să fie folosite în exclusivitate pentru activitatea de gestionarea a câinilor fără stăpân.

Programul prestațiilor se va stabili de achizitor, de comun acord cu prestatorul, astfel încât acesta să conducă la reducerea numărului câinilor fără stăpân luând în considerare prevederile legale;

**Art. 17. – Obiective de ordin economic**

(1) Serviciul specializat de gestionare a câinilor fără stăpân va urmării să realizeze un raport calitate/cost cât mai bun pentru perioada de derulare a contractului și un echilibru între riscurile și beneficiile asumate prin contract. Structura și nivelul tarifelor practicate prezentate în oferta vor reflecta costul efectiv al prestației și vor fi în conformitate cu prevederile legale.

(2) Programul de investiții poate cuprinde:

* modernizarea și reabilitarea bazei materiale în care se desfășoară activitatea;
* dotarea cu mașini, utilaje și echipamente conform legislației în vigoare, normelor de mediu și normelor Uniunii Europene;
* mobilarea și înfrumusețarea zonei în care se află adăpostul pentru animale fără stăpân;
* lucrări suplimentare de investiții precum și dotări suplimentare propuse;

Investițiile pentru modernizarea și extinderea serviciului se vor realiza din bugetul local al Municipiului Sfântu Gheorghe, la inițierea acestora de către operatorul delegat..

**Art. 18. -** (1) Pe perioada derulării contractului, se vor respecta condițiile impuse de legislația în domeniul protecției mediului.

(2) Pe toată durata derulării contractului, operatorul va implementa condiționările ce se stabilesc prin acte normative emise de autoritățile sanitar veterinare competente;

**Art. 19. – Finanțarea serviciului pentru gestionarea câinilor fără stăpân**

(1) Finanțarea și realizarea investițiilor aferente serviciului public se face cu respectarea legislației în vigoare privind inițierea, fundamentarea, promovarea și aprobarea investițiilor, a legislației privind achizițiile publice de lucrări, bunuri si servicii și cu respectarea dispozițiilor legale referitoare la calitatea și disciplina în construcții, urbanism și amenajarea teritoriului.

(2) Investițiile pentru modernizarea și extinderea serviciului se vor realiza din bugetul local al Municipiului Sfântu Gheorghe, la inițierea acestora de către operatorul delegat.

(3) Investițiile care pot influența valoarea imobilului predat vor fi efectuate numai după aprobarea achizitorului, fără a schimba destinația principală a bunului respectiv.

(4)Finanțarea cheltuielilor curente de funcționare și exploatare a serviciului pentru gestionarea câinilor fără stăpân, reprezentând cheltuieli de personal, cheltuieli cu întreținerea și funcționarea adăpostului pentru câini, cheltuieli privind activitatea de capturare și transport a câinilor, cheltuieli privind deparazitarea, vaccinarea, sterilizarea, eutanasierea, tatuarea și aplicarea zgărzii cu plăcuță numerotată și înregistrarea tuturor câinilor fără stăpân din municipiul Sfântu Gheorghe, se asigură de către Consiliul Local al Municipiului Sfântu Gheorghe prin alocarea fondurilor financiare către operatorul serviciului.

**CAPITOLUL VII. DURATA CONTRACTULUI**

**Art. 20. -** (1) Durata pentru care se încheie contractul de prestări servicii a serviciului public de gestionare a câinilor fără stăpân este de 1 (un) an.

**CAPITOLUL VIII. VALOAREA CONTRACTULUI**

**Art. 21. -** Valoarea estimată a contractului pentru serviciile prestate conform legislației în vigoare (identificare, capturare, transport, înregistrare, carnet de sănătate, implant microcip, adăpostire, hrănire, deparazitare, vaccinare, sterilizare, salarizare etc.) au fost estimate la o populație canină de **140 de capete și este de 840.000,00 lei/an fără TVA.**

**CAPITOLUL IX. DISPOZITII FINALE**

**Art. 22. -** Prevederile Caietului de sarcini sunt completate de Regulamentul serviciului public de gestionare câinilor fără stăpân din municipiul Sfântu Gheorghe.

Prevederile Caietului de sarcini se actualizează și se completează automat cu prevederile legislative naționale și comunitare apărute după aprobarea acestuia în Consiliul local al municipiului Sfântu Gheorghe până în momentul încetării contractului de prestări servicii a serviciului public de gestionare a câinilor fără stăpân.

**Art. 23.** - Condițiile prevăzute în Caietul de sarcini sunt minimale pentru desfășurarea licitației pentru prestarea serviciului public de gestionare a câinilor fără stăpân.

**Anexa nr. 1 la Caietul de Sarcini**

Lista bunurilor, proprietatea Municipiului Sfântu Gheorghe, puse la dispoziția operatorului în vederea gestionării serviciului public de gestionare a câinilor fără stăpân.

|  |  |  |  |  |  |  |
| --- | --- | --- | --- | --- | --- | --- |
| **ADĂPOST CÂINI** | | | | | | |
| **Nn.**  **Crt.** | **Denumirea bunurilor inventariate** | **Codul sau nr. inventar** | **UM** | **Cantități** | **Preț unitar** | **Valoare contabila** |
| 1 | Teren adăpost pt. câini 4900 mp, CF 25646 | T8207A | Mp | 4900 | 53.808,10 | 53.808,10 |
| 2 | Teren 863 mp CF 43835 | T8207B | Mp | 863 | 9.800,51 | 9.800,51 |
| 3 | Șist. Canalizare adăpost câini | 738390 | Buc | 1,00 | 10.503,88 | 10.503,88 |
| 4 | Adăpost pat câini -Cuști | 738390A | Buc | 1 | 10.996,31 | 10.996,31 |
| 5 | Adăpost pat câini -Canela | 738390B | Buc | 1 | 11.119,70 | 11.119,70 |
| 6 | Canal deschis de desecare | Z1069F | Buc | 1 | 227,95 | 227,95 |
| 7 | Împrejmuire metalica | Z1069H | Ml | 1 | 426,21 | 426,21 |
| 8 | Împrejmuire beton 100 Ml Adăpost câini cum. | Z1069I1 | Ml | 100 | 1.983,00 | 1.983,00 |
| 9 | Adăpost Ne Perec-Magazie reabilitata șopron | Z1092 | Buc | 1 | 7.975,47 | 7.975,47 |
| 10 | Adăpost Ne Perec șopron zidărie | Z1289 | Buc | 1 | 129.979,70 | 129.979,70 |
| 11 | Platforma Beton | Z1289A | Buc | 1 | 209,62 | 209,62 |
| 12 | Cotețe pat adăpostire câinilor in sistem boxe |  | Buc | 50 | 0 | 0 |
|  | **TOTAL** | | | | **237.030,45** | **237.030,45** |

**Anexa nr. 2 la Caietul de sarcini**

**INDICATORI DE PERFORMANȚĂ ȘI SANCȚIUNI PENTRU NERESPECTAREA ACESTORA PRIVIND SERVICIUL SPECIALIZAT PENTRU GESTIONAREA CÂINILOR FĂRĂ STĂPÂN ÎN MUNICIPIUL SFÂNTU GHEORGHE**

|  |  |  |  |
| --- | --- | --- | --- |
| **Denumire indicator** | **Unitate de măsură** | **Contractat** | **Sancțiune** |
| Număr câini capturați lunar raportat la numărul solicitărilor înregistrate | % | max. 140 | Reducere 1% din alocația lunară a operatorului pentru fiecare 5% nerealizare |
| Număr câini aflați în evidențele adăpostului la sfârșit de an raportat la numărul câini aflați în evidențele la preluare | % | max. 140 | Reducere 0,1% din alocația anuală a operatorului pentru fiecare 5% nerealizare |
| Număr locuri în cuști la sfârșit de an | Buc. | 140 | 250 lei amendă pentru fiecare loc nerealizat |
| Promovarea activităților serviciului în vederea creșterii numărului de adopții | Nr. de evenimente realizare | 2/lună | 250 lei amendă pentru fiecare eveniment nerealizat |
| Îmbunătățirea serviciilor | Raporturi lunare la facturare | 1/lună | 20% din valorii facturii finale |